Korporativne komunikacije

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE**

**Novi albumi Amire Medunjanin, The Frajli i dua Hojsak&Novosel na maloprodajnim mjestima Ine**

* **Kupnjom bilo kojeg od ova tri albuma donirate 15 kuna za rad udruge „SVE za NJU“**

**Zagreb, 24. kolovoza 2018. - Na maloprodajnim mjestima Ine mogu se nabaviti tri nova glazbena albuma: album „Ascending“ Amire Medunjanin, live album The Frajli i album „Perle“ dua Hojsak&Novosel. Kupnjom bilo kojeg od ovih albuma, s istaknutom naljepnicom, 15 kuna donirate za rad udruge žena oboljelih od raka "SVE za NJU".**

Novi album Amire Medunjanin „Ascending“ predstavlja retrospektivu njenog cjelokupnog petnaestogodišnjeg opusa. Album sadrži nove pjesme, već objavljene pjesme snimljene u novim aranžmanima, ali i pjesme koje se do sada nisu našle niti na jednom izdanju. Album je sniman u glazbenom studiju "Ora" u Trondheimu tijekom veljače 2018. godine u suradnji s TrondheimSolistene sastavom iz Norveške.
Prvi „live“ album The Frajli sadrži 18 pjesama u koncertnoj atmosferi. Koncerti The Frajli, koje čine Marija Mirković, Nataša Mihajlović, Jelena Buča i Nevena Buča, njihova su posebnost koja ih izdvaja od ostalih izvođača i kojima privlače različitu publiku.
Hojsak&Novosel duo je kojeg čine Tihomir Hojsak (kontrabas) i Filip Novosel (tambura), nastao na ideji da se kombiniraju dva žičana instrumenta različitih tradicija sviranja. Album „Perle“ njihov je treći album, a sadrži devet pjesama Zlatana Stipišića Gibonnija u novom ruhu.

Albumi The Frajli i dua Hojsak&Novosel mogu se nabaviti po cijeni od 79 kn, a album Amire Medunjanin po cijeni od 89 kn. Kupnjom bilo kojeg od ovih albuma, 15 kuna donira se za rad Udruge žena oboljelih od raka „SVE za NJU“.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 496 maloprodajnih mjesta u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr